**Bwrdd Gwaith Ieuenctid Dros Dro**

**Dydd Iau, 11 Gorffennaf 10:00 – 15:00**

**Lleoliad: – Ystafell Aeron, Penmorfa (Neuadd y Sir), Aberaeron**

**Cyngor Sir Ceredigion**

**Agenda**

|  |  |
| --- | --- |
| **Rhif yr eitem** | **Eitem** |
| 1 | Cofnodion a Chamau Gweithredu'r Cyfarfod Blaenorol |
| 2 | Cynllun Gweithredu a Llywodraethu |
| 3 | Diweddariad gan Is-grwpiau Gorchwyl a Gorffen |
| 4 | Diweddariad gan y Grŵp Marchnata |
| 5 | Cyflwyniad gan Mike Greenaway, Chwarae Cymru |
| 6. | Cyfarfod â'r Swyddog Arweiniol Corfforaethol Elen James ac Aelod y Cabinet Catrin Miles |
| 7 | Glasbrint Cyfiawnder Ieuenctid |
| 8 | Canolfannau Cymorth ACE |

**Yn bresennol**

|  |  |
| --- | --- |
| **Yn bresennol – Aelodau** | |
| **Enw** | **Rôl** |
| Keith Towler (KT) | Cadeirydd y Bwrdd Gwaith Ieuenctid Dros Dro |
| Dusty Kennedy (DK) | Arweinydd Partneriaeth Genedlaethol - Rhaglen Camau Cynnar Gyda'n Gilydd, Iechyd Cyhoeddus Cymru |
| Sharon Lovell (SL) | Cyfarwyddwr Gweithredol y Gwasanaeth Eiriolaeth Ieuenctid Cenedlaethol ac Is-Gadeirydd, Cyngor Cymreig y Gwasanaethau Ieuenctid Gwirfoddol (CWVYS) |
| Efa Gruffudd Jones (EGJ) | Prif Weithredwr y Ganolfan Dysgu Cymraeg Genedlaethol |
| Eleri Thomas (ET) | Dirprwy Gomisiynydd Heddlu a Throseddu Gwent |
| Joanne Sims (JS) | Rheolwr Gwasanaeth Ieuenctid Blaenau Gwent |
| Simon Stewart (SS) | Deon Cyfadran y Gwyddorau Cymdeithasol a Bywyd ym Mhrifysgol Glyndŵr Wrecsam |
| **Yn bresennol – Llywodraeth Cymru** | |
| Donna Lemin (DL) | Uwch-reolwr Strategaeth Gwaith Ieuenctid |
| Michael Maragakis (MM) | Uwch-reolwr Ymgysylltu a Datblygu Ieuenctid |
| Dareth Edwards | Rheolwr Polisi Gwaith Ieuenctid |

**Eitem 1**

Cytunodd y Bwrdd fod cofnodion y cyfarfod diwethaf yn gofnod cywir.

Materion yn codi: Rhoddodd MM ddiweddariad i'r Bwrdd ar ei gyfarfod â Hayden Llewelyn, Cyngor y Gweithlu Addysg (EWC) ar 9 Gorffennaf 2019 a chadarnhaodd fod yr EWC yn ymrwymedig i ymgysylltu â'r Bwrdd yn barhaus ar y trefniadau i gofrestru a phroffesiynoli staff gwaith ieuenctid proffesiynol gwirfoddol a chyflogedig yn y dyfodol.

**Eitem 2: Cynllun Gweithredu a Llywodraethu**

* Yn dilyn y drafodaeth, cytunodd y Bwrdd mewn egwyddor ar fodel llywodraethu ar gyfer y Cynllun Gweithredu: bydd pum ffrwd waith i gyd-fynd â'r pum nod yn y Strategaeth Gwaith Ieuenctid newydd. Bydd gan bob ffrwd waith arweinydd Bwrdd yn ogystal ag adnodd ariannol a dynol penodol a fyddai'n rhoi adborth i'r Bwrdd llawn ym mhob cyfarfod.
* Cytunodd y Bwrdd hefyd fod angen gweithredu fesul cam gan sicrhau bod y cam cyntaf o weithgarwch yn canolbwyntio ar gasglu gwybodaeth yn systematig i ddatblygu dealltwriaeth o waith ieuenctid yng Nghymru. Bydd hyn yn darparu'r dystiolaeth angenrheidiol fel sail i lywio gweithgarwch yn y dyfodol. Cytunodd y Bwrdd fod angen cynnal un ymarfer mapio cynhwysfawr. Gofynnwyd i'r swyddogion lunio manyleb ddrafft i gael arbenigedd allanol priodol i gefnogi'r gweithgarwch hwn, yn ogystal â model wedi'i ddiweddaru sy'n cynnwys manylion am amseriadau a rolau/cyfrifoldebau i wneud sylwadau arnynt.

**Eitem 3: Diweddariad gan Is-grwpiau Gorchwyl a Gorffen**

* Cytunodd y Bwrdd ar y Cylch Gorchwyl ar gyfer pob is-grŵp a thrafod sut y byddai hyn yn cyfrannu at y pum ffrwd waith a drafodwyd yn Eitem 2. Gofynnwyd i arweinwyr y bwrdd ymgorffori'r model llywodraethu y cytunwyd arno yng Nghylch Gorchwyl pob grŵp. Roedd rhifyn yr Haf o'r Bwletin Gwaith Ieuenctid yn cynnwys cais am Ddatganiadau o Ddiddordeb yn ogystal ag yng nghyfryngau cymdeithasol personol aelodau o'r Bwrdd. Cytunodd y Bwrdd fod angen proses recriwtio dryloyw i annog amrywiaeth ac y dylai'r aelodau gynrychioli'r sector yn gyffredinol.
* Yn sgil y model llywodraethu y cytunwyd arno, penderfynwyd y bydd y grŵp Gorchwyl a Gorffen Ymgysylltu Ieuenctid presennol yn ehangu ei gylch gwaith i gwmpasu'r nod i Sicrhau bod Pobl Ifanc yn Ffynnu. Caiff y ffrwd waith hon ei harwain gan Sharon Lovell.
* Bydd y grwpiau gorchwyl a gorffen Digidol a'r Gymraeg sydd eisoes yn bodoli yn parhau i fod yn grwpiau 'arbenigol', gan gyfrannu at bob ffrwd waith yn ôl y gofyn. Bydd Dusty Kennedy ac Efa Gruffudd Jones yn arwain y naill grŵp a'r llall. Nodwyd y bydd y grŵp gorchwyl a gorffen Digidol yn dechrau fel sgwrs ar-lein gyda phawb sydd am gymryd rhan.
* Trafododd y Bwrdd y cynnig i gynnal digwyddiad ymgysylltu â'r ieuenctid ym mis Medi 2019. Gwnaeth y Bwrdd drafod amrywiaeth o ddulliau i sicrhau cynrychiolaeth dda, yn enwedig yn rhanbarthol. Cytunwyd y caiff cronfa fach ei chreu er mwyn galluogi'r sector i gydlynu'r digwyddiad ar ran y Bwrdd. Cytunodd y Bwrdd y dylai gweithgarwch ymgysylltu ddatblygu'r strwythurau sydd eisoes yn bodoli lle y bo'n bosibl. I'r perwyl hwn, gwnaeth y Bwrdd gydnabod pwysigrwydd ymgysylltu â Senedd Ieuenctid Cymru lle y bo'n briodol.

**Eitem 4: Diweddariad gan y Grŵp Marchnata**

* Croesawodd y Bwrdd y Cynllun Cyfathrebu drafft fel adnodd i godi proffil gwaith ieuenctid. Cytunwyd mai KT fydd yn cynrychioli'r Bwrdd yn y Grŵp Marchnata.

**Eitem 5: Cyflwyniad gan Mike Greenaway, Chwarae Cymru –** Roedd y Bwrdd yn gallu gofyn cwestiynau am y gwersi a ddysgwyd wrth roi Asesiadau Digonolrwydd Chwarae ar waith ac ystyried eu heffaith ar ddarparu mwy o gyfleoedd chwarae a gwella eu hansawdd.

**Eitem 6: Cyfarfod â chynrychiolwyr o Gyngor Sir Ceredigion –** Cyflwynwyd gwybodaeth i'r Bwrdd gan Elen James, Swyddog Arweiniol Corfforaethol Dysgu Gydol Oes a Diwylliant a'r Cynghorydd Catrin Miles, Aelod y Cabinet dros Wasanaethau Dysgu, Dysgu Gydol Oes a Hamdden am lwyddiannau lleol a rhai o'r heriau sy'n gysylltiedig â darparu gwasanaeth gwaith ieuenctid o ansawdd yn ardal wledig yr awdurdod lleol hwn.

**Eitem 7: Glasbrint Cyfiawnder Ieuenctid**

* Gofynnwyd i'r Bwrdd nodi lansiad y Glasbrint Cyfiawnder Ieuenctid newydd i Gymru a'i bwyslais ar ddatblygu gwydnwch a gweithgarwch dargyfeirio. Cadarnhaodd MM ei fod yn ymgysylltu â chydweithwyr perthnasol yn fewnol i wneud cysylltiadau ar lefel polisi.

**Eitem 8. Profiadau niweidiol yn ystod plentyndod (ACEs)**

* Ni chyrhaeddwyd yr eitem hon ond pwysleisiodd aelodau'r Bwrdd fod angen ymgysylltu ymhellach â'r agenda hon. Caiff y papurau eu hanfon yn electronig; gofynnir i aelodau'r Bwrdd ystyried sut y gellir ymgorffori hyfforddiant ACE ymhellach a'i gyflwyno yn y sector gwaith ieuenctid.